Ljubinka Perinac Stankov
Ljubinka Perinac Stankov (2. april 1969, Temišvar, Rumunija) je srpska pesnikinja, novinar i prevodilac iz Rumunije.

Životopis 
Rođena je 2. aprila 1969. godine u Temišvaru. Diplomirala je na Filološkom fakultetu pri Zapadnom univerzitetu u Temišvaru, na odseku za rumunski i ruski jezik i književnost (1989-1994).
Radila je kao urednik časopisa „Književni život“ (1994-2001), a danas je glavni urednik temišvarskog nedeljnika „Naša reč“.
Poeziju i književne prikaze objavljuje u časopisima u Srbiji i Rumuniji: Letopis Matice srpske, Savremenik, Zlatna greda, Slovo, Sveske, Ulaznica, Braničevo, Borba, Ateneu,Poesis international, itd.
Zastupljena je u srpskim i rumunskim antologijama, zbornicima i izborima: Iz književnosti Srba u Rumuniji, U plavom krugu zvezda, Iz srpske poratne književnosti u Rumuniji, Naša poezija u dijaspori, Bicikl Miloša Crnjanskog, Pesme sa granice, Slovar o odšelniku, Porumbelul de argilă, Orfeu îndrăgostit, Kosovo srpska sveta zemlja i Pisci sa granice.

Uključena je u rečnik Scriitori şi lingviştii timişoreni i Leksikon poratnih Srba poslenika pisane reči u Rumuniji.

Bibliografija 
 Nigdina, Pančevo, Zajednica književnika Pančeva, 1991.
 Zakarpatsko umiljenije, Beograd, Apostrof/Bagdala, Kruševac, 1994.
 Pitomi zvuk, Beograd, Elit, 1999.
 Šapat gonetanja, Temišvar, SSR, 2003.
 Zakoni iluzije, Temišvar, SSR, 2006.
 Vežbe za posmrtno sunce, Temišvar, SSR, 2010.
 U jednom dahu/ Dintr-o răsuflare, Temišvar, SSR, 2013.
 Puno vršno, Temišvar, SSR 2014.
Ženska linija (kolumne), Temišvar, SSR, 2016.

Prevodi 
Prevela sa rumunskog na srpski, zajedno sa Slavomirom Gvozdenovićem, knjigu Jona Skorobetea Geometrija snega / Geometria zăpezii, Banja Luka, Književna zajednica „Vaso Pelagić“, 1998.
Sa srpskog na rumunski prevela Umiruće vode (Ape murinde), Dragoljuba Firulovića, Râmnicu Sărat, 1999, kao i Ljudi u obrtnim vratima (Oameni în uși rotative), Novice Tadića, CasaEditură Max Blecher, Bukurešt, 2014.
Sa rumunskog na srpski prevela knjige proze Bate Marjanova: Plastični lovori, SSR, Temišvar, 2009, I psi odlaze u izgnanstvo, 2010, zatim knjigu poezije Aleksandra Stojkovića „aleksandar spava“.
Zajedno sa Aleksandrom Stojkovićem i Slavomirom Gvozdenovićem priredila Antologiju srpske poezije XX XXI vek na rumunskom: «Malul celălalt“
Sa srpskog na rumunski prevela i priredila knjigu „Oameni în uși rotative“ „Ljudi u obrtnim vratima“ Novice Tadića.
Član je Saveza pisaca Rumunije i Udruženja književnika Srbije.

Nagrade 
 Srpska književna nagrada za 2003. i 2006. godinu;
 Nagrada za književnost na jezicima manjina Saveza pisaca Rumunije za 2003. godinu (za knjigu Šapat gonetanja);
 Zlatna značka Kulturno – prosvetne zajednice Srbije za nesebičan, predan i dugotrajan rad i stvaralački doprinos u širenju kulture (2006).
 Zaveštanje Mileninih izvora, 2010, Kragujevac,
 Nagrada za književnost na jezicima manjina Saveza pisaca Rumunije za 2011. godinu.

Reference

Spoljašnje veze 
 Ljubinka Perinac-Stankov Biografija 
 Srpske nedeljne novine/Ljubinka Perinac-Stankov: KOMŠIJSKA POSLA
 Četvrt veka „Naše reči“ u Temišvaru

Srpski pisci
Srpski prevodioci
Srpski novinari
Biografije, Banat
Srbi u Rumuniji
Authority control